De Europæiske Fællesskabers Tidende Nr. L 168/1 28. 6. 76 ] (Retsakter hvis offentliggørelse er obligatorisk) RÅDETS FORORDNING (EØF) Nr. 1503/76 af 21. juni 1976 om indgåelse af aftalen om handelssamarbejde mellem Det europæiske økonomiske Fællesskab og Den islamitiske republik Pakistan RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113 og 114, under henvisning til henstilling fra Kommissionen, og ud fra følgende betragtning: Aftalen om handelssamarbejde, hvorom der er blevet forhandlet mellem Fællesskabet og Den islamitiske republik Pakistan, bør indgås — UDSTEDT FØLGENDE FORORDNING: Artikel I Aftalen om handelssamarbejde mellem Det euro- pæiske økonomiske Fællesskab og Den islamitiske republik Pakistan, hvis tekst er knyttet som bilag til denne forordning, indgås herved på Fællesskabets vegne. Artikel 2 Formanden for Rådet meddeler, i henhold til artikel 15 i aftalen, den anden kontraherende part, at den nødvendige procedure for aftalens ikraft- træden er gennemført. for så vidt angår Fælles- skabet (!). Artikel 3 Fællesskabet er i Den blandede Kommission, der er foreskrevet i artikel 8 i aftalen, repræsenteret ved Kommissionen for De europæiske Fællesskaber bistået af repræsentanter for medlemsstaterne. Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 21. juni 1976. På Rådets vegne J. HAMILIUS Formand (1) I det udvekslingen af notifikationsinstrumenter vedrø- rende gennemførelsen af de nødvendige procedurer til ikrafttræden af aftalen om handelssamarbejde mellem Det europæiske økonomiske Fællesskab og Den isla- mitiske republik Pakistan, som er underskrevet i Bruxelles den 1. juni 1976, har fundet sted den 25. juni 1976 i Bruxelles, træder aftalen, i overensstemmelse med artikel 15, i kraft den 1. juli 1976.